Document ID: 32006D0052

ODLOČBA KOMISIJE
z dne 30. januarja 2006
o spremembi Odločbe 2005/731/ES o določitvi dodatnih zahtev za nadzor aviarne influence pri prosto živečih pticah
(notificirano pod dokumentarno številko C(2006) 135)
(Besedilo velja za EGP)
(2006/52/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (1), in zlasti člena 10(4) Direktive,
ob upoštevanju naslednjega:
(1)
Ukrepi Skupnosti za nadzor aviarne influence so bili določeni z Direktivo Sveta 92/40/EGS z dne 19. maja 1992 o uvedbi ukrepov Skupnosti za nadzor aviarne influence (2), da bi zagotovili zdravstveno varstvo živali in prispevali k razvoju sektorja perutnine.
(2)
Po izbruhu zelo resne epidemije aviarne influence, ki jo je decembra 2003 v jugovzhodni Aziji povzročil visoko patogeni sev virusa H5N1, je Komisija sprejela več zaščitnih ukrepov v zvezi z aviarno influenco.
(3)
Poleg tega so se v državah članicah od leta 2002 izvajali programi nadzorovanja aviarne influence pri perutnini in prosto živečih pticah.
(4)
Nedavno je Komisija sprejela Odločbo 2005/732/ES (3) o izvajanju programov nadzorovanja aviarne influence pri perutnini in prostoživečih pticah v državah članicah.
(5)
V skladu z Odločbo Komisije 2005/731/ES z dne 17. oktobra 2005 o določitvi dodatnih zahtev za nadzor aviarne influence pri prosto živečih pticah (4), ki se uporablja do 31. janurja 2006, države članice v svoje programe vključijo tudi nadzor in laboratorijske preiskave čezmerne umrljivosti in večjih izbruhov bolezni pri prosto živečih pticah.
(6)
Epidemiološko stanje zahteva podaljšanje nadzornih ukrepov v državah članicah in zato je primerno, da se najprej podaljšajo dodatni ukrepi do konca leta 2006.
(7)
Odločbo 2005/731/ES je zato treba ustrezno spremeniti.
(8)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
V členu 4 Odločbe 2005/731/ES se datum „31. januarja 2006“ nadomesti z datumom „31. decembra 2006“.
Člen 2
Države članice spremenijo svojo zakonodajo, tako da jo uskladijo s to odločbo, in sprejete ukrepe takoj na primeren način objavijo. O navedenih ukrepih nemudoma obvestijo Komisijo.
Člen 3
Ta odločba je naslovljena na države članice.
V Bruslju, 30. januarja 2006

Labels: 12
0
20
6